Diari Oficial de la Generalitat Valenciana


Sumari del DOGV 6459, del 14-02-2011 (2011/1486)

RESOLUCIÓ de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1486


Data del document
:   27-01-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011. [2011/1486]  
Publicada l'Orde de 17 de febrer de 2009, de la Conselleria d'Agricultura, Pesca i Alimentació (d'ara endavant CAPA), per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV núm. 5963, de 26 de febrer de 2009), s'emet esta resolució, la qual determina els percentatges de subvenció específics per a cada línia d'assegurança i la resta de requisits en relació amb l'article 23.2 de la Llei 38/2003, de 17 de novembre, General de Subvencions, així com a desenvolupar els aspectes de gestió previstos en les bases reguladores.   
A l'efecte d'allò que es disposa en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, les ajudes regulades en esta resolució s'adapten als requisits que s'establixen en els articles 12 i 16 del Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament 70/2001 (DOUE L358, de 16.12.2006). La informació resumida del règim d'ajudes ha sigut remesa a la Comissió Europea, i s'ha assignat el número de registre de l'ajuda: XA 261/2008.  
Per tot això, en virtut d'allò que s'establix en l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), sobre la base de les competències que s'establixen en el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i fent ús de les atribucions conferides en la disposició addicional primera de l'orde de bases, resolc:  
Apartat primer. Percentatges de subvenció  
D'acord amb allò que s'establix en l'article 3.3 de l'Orde de 17 de febrer de 2009, de la CAPA, reguladora de les subvencions a la subscripció d'assegurances agràries del Pla Nacional d'Assegurances Agràries Combinades, per al Pla 2011, s'establixen els percentatges de subvenció següents:  
1. El percentatge de subvenció base de la CAPA és del 60% de la subvenció concedida per ENESA.  
2. El percentatge anterior s'incrementarà amb les subvencions addicionals següents:  
a) 10% per a les parcel·les inscrites en les denominacions d'origen (d'ara endavant DO), indicacions geogràfiques protegides (d'ara endavant IGP), o en el Comité d'Agricultura Ecològica de la Comunitat Valenciana (d'ara endavant CAECV), el titular de la inscripció de les quals siga coincident amb l'assegurat, o en cas que no ho siga, l'assegurat tinga autorització del titular de la inscripció a l'efecte de percepció d'esta subvenció.  
Les DO i IGP a què es fa referència en el paràgraf anterior són les següents:  
- DO de Vins Utiel-Requena.  
- DO de Vins Alacant.  
- DO de Vins València.  
- DO Raïm de Taula Embutxacat del Vinalopó.  
- DO Nespres de Callosa d'En Sarrià.  
- DO Xufa de València.  
- DO Carxofa de Benicarló.  
- DO Arròs de València.  
- DO Kaki Ribera del Xúquer.  
- IGP Cítrics Valencians.  
- IGP Cireres de la Muntanya d'Alacant.  
b) 10% per a la línia de cobertura davant del pixat en cítrics.  
c) 10% per a les parcel·les de raïm de vinificació amb taxa de cost de l'assegurança superior al 22%.  
d) 35% per a les línies de retirada i destrucció d'animals bovins morts en l'explotació. Per als no bovins l'increment és del 37%.  
e) 10% per a les pòlisses agrícoles en què a l'assegurat no li siga aplicable el tram de subvenció addicional establida per ENESA, lligada a les característiques de l'assegurat, perquè no té la condició d'agricultor professional, titular d'explotació prioritària, soci d'una organització o agrupació de productors, jove agricultor o titular d'explotació inclosa en un contracte territorial de zona rural.  
3. Les subvencions anteriors són compatibles entre si i s'aplicaran, quan corresponga, sumant els percentatges anteriorment establits per a cada tram, sempre que no superen els límits establits en l'article 3.1 de l'orde de reguladora de les ajudes.  
4. El prenedor només aplicarà subvencions addicionals en concepte de parcel·les inscrites en DO, IGP o CAECV quan haja comprovat l'existència de l'esmentada parcel·la en el fitxer que a este efecte haja facilitat la CAPA a Agroseguro, SA, o en cas de no-disponibilitat d'este, amb el certificat que al seu nom ha d'aportar obligatòriament l'assegurat expedit per l'òrgan competent amb una antelació màxima de dos mesos a la data de formalització de la declaració de l'assegurança i que les referències cadastrals indicades en el certificat siguen exactament coincidents amb les indicades en la pòlissa d'assegurança per a l'esmentada parcel·la. En el cas de parcel·les de raïm de vi el prenedor ha de verificar, a més, que les parcel·les estiguen inscrites amb les mateixes referències cadastrals en el Registre Vitícola.  
5. El prenedor només aplicarà subvencions a les pòlisses ramaderes quan haja comprovat l'existència en el RERA de la CV dels llibres de registre d'explotació inclosos en esta, així com la compatibilitat de l'espècie i del nombre d'animals assegurats, incrementats amb els coeficients de tolerància indicats en l'apartat quatre, punt 1, lletra b, amb el fitxer que a este efecte haja facilitat la CAPA a Agroseguro, SA, o en cas de no-disponibilitat d'este fitxer amb el llibre d'explotació del ramader, degudament actualitzat, o amb un certificat aportat per l'assegurat, expedit per l'òrgan competent de la CAPA, amb una antelació màxima de dos mesos a la data de formalització de la declaració de l'assegurança, en què figuren les dades corresponents als llibres d'explotació registrades en el RERA de la CV amb indicació per a cada una d'estes de l'espècie i de la capacitat registrada.  
6. El prenedor conservarà en el seu poder els certificats esmentats els punts 4 i 5 anteriors durant un període de 4 anys comptats a partir de 2011, i els hi ha de presentar, a requeriment de la CAPA, per a la verificació de la correcta aplicació de les subvencions.   
7. Per al supòsit en què la CAPA, a través del web destinat a este efecte, proporcione als prenedors la possibilitat de verificar el compliment d'allò que s'establix en els punts 4 i 5, no serà necessària l'aportació dels corresponents certificats.  
Apartat segon. Lliurament d'informacions sobre parcel·les inscrites en DO, IGP o CAECV. Terminis, controls i acceptació  
1. Per al Pla 2011, els òrgans competents de les DO, IGP o CAECV lliuraran a la CAPA les informacions relatives a les parcel·les inscrites en els seus respectius àmbits competencials i als seus titulars, com a màxim, amb un mes d'antelació a la data més primerenca de l'inici de la contractació del producte de què es tracte. El mateix termini de lliurament s'aplicarà per a aquelles línies del Pla 2012 l'inici de contractació més primerenc de les quals tinga lloc en el primer trimestre de l'any 2012.   
2. Atesa la singularitat en el sistema d'inscripció seguit per la denominació d'origen de Raïm de Taula Embutxacat del Vinalopó i l'Arròs de València, el lliurament de la informació esmentada en el punt 1 anterior s'ha de realitzar en el termini màxim de trenta dies naturals, comptats a partir de l'endemà de la finalització del període de contractació més tardà del Pla 2011.  
3. Per a aquelles línies d'assegurança del Pla 2011, per a les quals ENESA exigisca en la seua normativa que siguen referenciades d'acord amb les informacions que hi ha en el Sistema d'Informació Geogràfica de Parcel·les Agrícoles (d'ara endavant SIGPAC), les DO i IGP afectades han de facilitar la informació a la CAPA de les esmentades parcel·les, d'acord amb el Registre SIGPAC.  
4. La informació esmentada en el punt 1 serà sotmesa a uns processos de validació prèvia a la seua acceptació per la CAPA, i es verificaran les dades següents:  
a) Que entre les dades facilitades per a cada parcel·la i titular de la inscripció figuren el nom o raó social, el NIF/CIF, el codi INE de la província i el municipi, les referències cadastrals de polígon, parcel·la i, si s'escau, subparcel·la, la superfície expressada en hectàrees amb dos decimals, el cultiu i la varietat. En cas que les parcel·les estiguen referenciades amb el Registre SIGPAC, els codis de la província, municipi, polígon i parcel·la seran els que continga l'esmentat registre, i s'hi inclourà, a més, el concepte de recinte.  
b) Que el titular de la inscripció figura d'alta en el fitxer de contribuents de l'Agència Estatal de l'administració Tributària (d'ara endavant AEAT) i que el nom o raó social és coherent amb el nom o raó social que per a l'esmentat NIF/CIF consta en l'AEAT.  
c) Que les parcel·les estan inscrites individualment sense segregacions ni agregacions d'estes, i que les parcel·les de raïm de vi figuren, al seu torn, d'alta en el Registre Vitícola de la Comunitat Valenciana en el moment de la formalització de la declaració de l'assegurança, amb les mateixes referències de província, municipi, polígon, parcel·la, subparcel·la (si s'escau), superfície i varietat. En el cas de les parcel·les referenciades en el SIGPAC s'ha de comprovar que estes consten en l'esmentat registre amb les mateixes referències identificadores facilitades i que l'ús del SIGPAC siga compatible amb el cultiu declarat.  
5. La CAPA informarà a l'òrgan competent de les parcel·les que no han superat els controls dels punts anteriors, amb indicació dels motius de la seua inadmissibilitat, i estos poden esmenar els registres afectats i tornar-los a presentar davant de la CAPA, però respectant sempre el termini de lliurament fixat en el punt 1, d'este apartat.  
A partir de la finalització del termini de lliurament d'informació facilitada per l'òrgan competent, només s'admetran modificacions motivades per causa de força major o per correcció d'errades materials.  
Apartat tercer. Control i gestió de les subvencions addicionals de les pòlisses  
1. La CAPA ha de comprovar que totes les parcel·les incloses en pòlisses d'assegurances agràries a què se'ls haja aplicat la subvenció addicional per inscripció en DO, IGP o CAECV figuren en les informacions presentades pels òrgans competents, i acceptades per la CAPA en els termes regulats en l'apartat segon, i admeses a càrrec seu només les subvencions de les parcel·les que superen este control.  
2. Per a les parcel·les que no superen el control anterior, la CAPA ha de comunicar esta circumstància al prenedor de la pòlissa i a Agroseguro, SA, amb la finalitat que tinga coneixement de l'origen de les incidències i les esmenen segons siga procedent en l'àmbit de les seues competències.  
3. Agroseguro, SA, disposarà, de conformitat amb allò que es disposa en la clàusula quarta del conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupació Espanyola d'Entitats Asseguradores de les Assegurances Agràries Combinades, SA, subscrit en data 21 de gener de 2003, del termini de 30 dies naturals des de la notificació de les deficiències comunicades per a la seua esmena. Finalitzat este termini Agroseguro pot regularitzar els imports de la subvenció imputats a la CAPA, a càrrec del prenedor.  
Apartat quart. Gestió i control de pòlisses ramaderes  
1. Per a les pòlisses ramaderes, la CAPA ha de comprovar per mitjà de la utilització del Registre d'Explotacions Ramaderes, d'ara endavant RERA, de la Comunitat Valenciana, els punts següents:  
a) Que els llibres de registre d'explotació indicats en la pòlissa existixen en el RERA de la CV.  
b) Per als llibres de registre d'explotació que superen el control anterior s'han de verificar les dades següents:  
- La compatibilitat de l'espècie assegurada i la registrada.  
- Que el nombre d'animals assegurats no supera els registrats multiplicats pels coeficients següents:  
- 1,45 per a les espècies de bestiar oví i caprí.  
- 1,35 per a les espècies equines i bovins.  
- 1,25 per a les gallines i pollastres.  
- 1,50 per a la clòtxina.  
- 1,20 per a la resta d'espècies.  
2. Per a les parcel·les que no superen el control anterior, la CAPA ha de comunicar esta circumstància al prenedor de la pòlissa i a Agroseguro, SA, amb la finalitat que tinga coneixement de l'origen de les incidències i les esmenen segons siga procedent en l'àmbit de les seues competències.  
3. Agroseguro, SA, disposarà, de conformitat amb allò que es disposa en la clàusula quarta del conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupació Espanyola d'Entitats Asseguradores de les Assegurances Agràries Combinades, SA, subscrit en data 21 de gener de 2003, del termini de 30 dies naturals des de la notificació de les deficiències comunicades per a la seua esmena. Finalitzat l'esmentat termini Agroseguro pot regularitzar els imports de la subvenció imputats a la CAPA, a càrrec del prenedor.  
Apartat quint. Gestió i control de la identitat dels assegurats i la seua alta en l'AEAT  
1. Per a totes les pòlisses la CAPA ha de comprovar que l'assegurat figure d'alta en el fitxer de contribuents de l'Agència Estatal de l'administració Tributària (d'ara endavant AEAT) i que el nom o raó social és coherent amb el nom o raó social que per a l'esmentat NIF/CIF consta en l'esmentada AEAT.  
2. Per a les parcel·les que no superen el control anterior, la CAPA ha de comunicar esta circumstància al prenedor de la pòlissa i a Agroseguro, SA, amb la finalitat que tinga coneixement de l'origen de les incidències i les esmenen segons siga procedent en l'àmbit de les seues competències.  
3. Agroseguro, SA, disposarà, de conformitat amb allò que es disposa en la clàusula quarta del conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupació Espanyola d'Entitats Asseguradores de les Assegurances Agràries Combinades, SA, subscrit en data 21 de gener de 2003, del termini de 30 dies naturals des de la notificació de les deficiències comunicades per a la seua esmena. Finalitzat l'esmentat termini Agroseguro pot regularitzar els imports de la subvenció imputats a la CAPA, a càrrec del prenedor.  
4. En cas que la incidència siga deguda al fet que l'assegurat no està donat d'alta en el cens de contribuents, ha de presentar davant de l'AEAT la sol·licitud pertinent d'alta en l'esmentat cens, i ha de remetre una còpia d'esta a la CAPA.  
5. En cas que l'assegurat estiga de baixa en l'AEAT per defunció ocorreguda després de la formalització de la declaració de l'assegurança, el prenedor ha de remetre a la CAPA la declaració de l'assegurança i el certificat de defunció de l'assegurat. No seran admissibles les subvencions aplicades a càrrec de la CAPA de pòlisses en què l'assegurat estiguera ja difunt amb antelació a la formalització de la declaració de l'assegurança.  
6. En cas que l'assegurat estiga de baixa en l'AEAT i siga una persona jurídica, el prenedor ha de presentar davant de la CAPA la declaració d'assegurança i el certificat de baixa expedit per l'AEAT en el qual conste la data i el motiu de la baixa. No seran admissibles les subvencions aplicades a càrrec de la CAPA a pòlisses en què sent l'assegurat persona jurídica o CB, estiguera donat de baixa en l'AEAT amb antelació a la formalització de la declaració de l'assegurança.  
Apartat sèptim. Convocatòria  
Establir l'import global màxim per a la resolució d'expedients de la convocatòria de l'exercici 2011, de les ajudes regulades en l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV núm. 5963, de 26 de febrer de 2009), seran a càrrec de l'aplicació pressupostària següent:  
Aplicació pressupostària: 92.44.83.2088.  
Programa 714.20, Foment i Garantia Agrària.  
Capítol 7.  
Línia T3092.  
Import global màxim: 63.871.851 €.  
Apartat octau. Règim de recursos  
Contra esta és procedent el recurs de reposició davant del mateix òrgan que el va dictar en el termini d'un mes, a comptar des de l'endemà a aquell en què tinga lloc la seua notificació, de conformitat amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la seua redacció feta per la Llei 4/1999, o bé directament recurs contenciós administratiu en el termini de dos mesos, comptats des de l'endemà de la seua publicació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
Apartat nové. Entrada en vigor  
Esta resolució entrarà en vigor el dia que es publique en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2011.  
València, 27 de gener de 2011.- La directora general de Producció Agrària: Laura Peñarroya Fabregat.